Document ID: 32011R0793

UREDBA KOMISIJE (EU) št. 793/2011
z dne dne 5. avgusta 2011
o prepovedi ribolova kategorije 9 „zamrzovalna plovila z vlečno mrežo za pelagični ribolov“ v mavretanski ekonomski coni s plovili, ki plujejo pod zastavo držav članic Evropske unije
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (1) in zlasti člena 36(2) Uredbe,
ob upoštevanju naslednjega:
(1)
Uredba Sveta (ES) št. 704/2008 z dne 15. julija 2008 o sklenitvi Protokola o določitvi ribolovnih možnosti in finančnega prispevka v skladu s Sporazumom o partnerstvu v ribiškem sektorju med Evropsko skupnostjo in Islamsko republiko Mavretanijo za obdobje od 1. avgusta 2008 do 31. julija 2012 (2) omejuje ribolovne možnosti za kategorijo 9 (zamrzovalna plovila z vlečno mrežo za pelagični ribolov) na referenčno tonažo 250 000 ton.
(2)
Ob upoštevanju, da je bila v skladu s členom 2(3) navedene uredbe dodeljena dodatna kvota 50 000 ton za obdobje od 1. avgusta 2010 do 31. julija 2011, s čimer se je referenčna tonaža povečala na 300 000 ton.
(3)
Po podatkih, ki jih je prejela Komisija, so ulovi staleža, prijavljeni v tej ribolovni dejavnosti s plovili, ki plujejo pod zastavami držav članic ali so registrirana v zadevnih državah članicah, izčrpali kvoto za navedeno obdobje.
(4)
Zato je treba ribolovne dejavnosti za navedeno kategorijo prepovedati -
SPREJELA NASLEDNJO UREDBO:
Člen 1
Izčrpanje kvote
Ribolovna kvota, dodeljena zadevnim državam članicam, velja za izčrpano od 19. julija 2011.
Člen 2
Prepovedi
Ribolovne dejavnosti iz kategorije 9 s plovili, registriranimi v zadevnih državah članicah se prepove od 19. julija 2011 do 31. julija 2011. V tem obdobju je zlasti prepovedano obdržati na krovu, premeščati, pretovarjati ali iztovarjati ribe, ki jih ulovijo navedena plovila.
Člen 3
Začetek veljavnosti
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. avgusta 2011

Labels: 11
8
18
6